**AVIZU DI ODIÉNSIA PÚBLIKU SOBRI**

Carney Hospital

2100 Dorchester Avenue, Dorchester, MA 02124

**Dipartaméntu di Saúdi Públiku di Massachusetts (“Dipartaméntu”) resebe avizu di intensãu di Steward Health Care System di fitxa Carney Hospital na Dorchester, MA.**

Dipartaméntu ta ben ten odiénsia públiku di akordu ku leis 105 CMR 130.122(D) prezensial y virtual através di telekonferénsia pa pode promove asésu públiku. Kes odiénsia ka ta ser di naturéza judisial, má sin uns fórun públiku pa prizentasãu di kalker kumentáriu ki pode ser inpurtanti pa konsiderasãu di mudansa prupostu pa Dipartaméntu.

Kel odiénsia prezensial sta markadu pa **Térsa-fera, 13 di Agostu di 2024, pa 6:00 óra di tardi**, na Florian Hall, 55 Hallet Street, Boston, MA 02122.

**Data:** Térsa-fera, 13 di Agostu di 2024

**Óra:** 6:00 óra di tardi

**Lukal:** Florian Hall, 55 Hallet Street, Boston, MA 02122

Kel odiénsia virtual sta markadu pa **Kuarta-fera, 14 di Agostu di 2024, pa 6:00 óra di tardi**. Menbrus di públiku o otus grupu interesadu pode partisipa na odiénsia pa telefóni ku siginti informasãu:

**Data:** Kuarta-fera, 14 di Agostu di 2024

**Óra:** 6:00 óra di tardi

**Telefóni:** 888-917-8055

**Sénha:** 4153805

Komentárius pur skritu relasionadu ku es asuntu pode mandadu pa Department of Public Health, Division of Health Care Facility Licensure and Certification, Attn: Licensure Coordinator, 67 Forest Street, Marlborough, MA 01752 o pa email pa HFLLicenseAction@Mass.Gov. Komentárius ta setadu te meia-nóti di 14 di Agostu. Tudu komentárius skritu mandadu pa Dipartaméntu pode kolokadu na pájina di internéti di Dipartaméntu y divulgadu komu respósta di algun pididu di rejistu públiku.